<classify> WAKATI wagombea wengi wa kinyanganyiro cha uchaguzi wa Serikali za Mitaa wakilalamika majina yao kukatwa, imeelezwa kuwa kilichowaponza wagombea hao wengi wakiwa wa vyama vya upinzani ni kutozingatia kanuni na miongozo ya jinsi ya kujaza fomu.Aidha imebainika kuwa katika maeneo mengi wagombea hao waliingizwa mkenge na aliyewasaidia kuzaja fomu hizo. Hata hivyo, Waziri wa Nchi, Ofisi ya Rais, Tawala za Mikoa na Serikali za Mitaa Tamisemi Selemani Jafo, amevitaka vyama vya upinzani nchini wagombea wake waliokatwa na wale waliopita kuwa na amani, kuzingatia taratibu na uchaguzi wa serikali za mitaa kwani hakuna mgombea yeyote atakayenyimwa haki yake au kufanyiwa mchezo mchafu wa kisiasa.Jafo aliyasema hayo jana alipozungumza na gazeti hili kwa njia ya simu ambapo alieleza kuwa yeye mwenyewe anatembelea mikoa kufuatilia mchakato huo wa uchaguzi unavyoendelea na tayari ametembelea Singida na Manyara.Updatestaarifa mpya ninazopata kuhusu uchaguzi zinaonesha maeneo mengi hali imekwenda vizuri, isipokuwa maeneo machache ndio kumeripotiwa kuwa na changamoto kadhaa zikiwemo za wagombea kuenguliwa, alieleza.Kuhusu kuenguliwa kwa wagombea wengi wa vyama vya upinzani, wasimamizi wa uchaguzi kwenye maeneo tofauti wamebainisha wagombea kuingizwa mkenge na watu waliowaelekeza jinsi ya kujaza fomu za uchaguzi.Akizungumzia kanuni na miongozo ya uchaguzi, Msimamizi wa Wilaya ya Ubungo jijini Dar es Salaam, Kissah Mbilla alisema wagombea wanaolalamika ni wale ambao hawakuzingatia vyema kanuni na miongozo ya uchaguzi wa serikali za mitaa.KanuniMiongoni mwa maeneo waliyokosea wagombea kwa mujibu wa kanuni na kusababisha kuenguliwa kwao ni: lMajina ya mgombea kutofautiana kati ya majina aliyojaza kwenye fomu na majina aliyojiandikisha kwenye daftari kanuni ya 13 e Uk. 152.lEndapo mdhamini hakuandika majina matatu na cheo katika vyama. Muongozo wa uchaguzi kipengele cha 14.2 d Uk. 10-11. l Jina alilojaza wakati anachukua fomu lifanane na lililopo kwenye fomukanuni ya 17 1 Uk. 153. lMgombea arejeshe fomu mwenyewe na kusainikanuni ya 17 2 Uk. 153. lMajina ya mdhamini yafanane na ya mgombea yaliyojazwa kwenye fomuMmuongozo wa uchaguzi kipengele cha 14.2 a-d Uk. 10-11.lFomu ya kiapo iwe halisi iliyotolewa na msimamizi msaidizi na ishuhudiwe na msimamizi msaidizi ngazi husikaKanuni ya 16 e Uk. 152. lFomu zijazwe na mhusika lazima ziwe zimesainiwa. Muongozo wa uchaguzi kipengele cha 14.2 ef Uk. 10-11 lFomu zishuhudiwe na ngazi ya chini ya chama itakayobainishwa na chama. Muongozo wa uchaguzi kipengele cha 14.1 14.2 a Uk. 10-11.lAmbaye hajajiandikisha hana sifa ya kuwa mgombea. kanuni ya 13 e Uk. 152, ilinganishe na Kanuni ya 16 d Uk. 152 na Kanuni ya 14 a Uk. 152. lAtakayeomba nafasi zaidi ya moja kwenye fomu moja atakuwa amepoteza sifa. Kanuni ya 17 1 5 Uk. 152-153. lNafasi anayoomba ionekane mpaka kwenye fomu ya kiapo.Kanuni ya 17 1Uk. 153 isome sambamba na Kanuni ya 16 e Uk. 153.Mbilla afafanua Mbilla alisema aliyewaelimisha au kuwaelekeza namna ya kujaza fomu wagombea hususani wa Chama Cha Demokrasia na Maendeleo Chadema,aliwapotosha na kujaza fomu ndivyo sivyo hivyo kukiuka kanuni na miongozi ya uchaguzi. Alibainisha kuwa katika mitaa yote wilayani humo, wagombea wa chama hicho wamekuwa na aina moja ya ujazaji wa fomu huku mwandiko ukionekana kuwa mmoja.Hata hivyo Kissah alisema wale wote wanaolalamika kukatwa majina yao wana muda wa kuwasilisha rufaa ili maamuzi yatolewe. Akizungumzia kwa undani makosa ya wazi yaliyobainishwa hadi majina ya wagombea hao kukatwa kuwa ni kuwepo kwa upotoshaji wa wazi ya jinsi ya ujazaji fomu kwa mujibu wa kanuni na hasa kanuni ya uteuzi namba 171-5 na kanuni namba 16 inayohusu kupoteza sifa ya kuwa mgombea, ambayo wagombea walitakiwa kuzingatia kwa umakini kwa kipindi chote.Kuna suala la majina hicho nikatika kipengele 14 d, kwamba yaandikwe majina matatu, lakini katika hao wanaolalamika utakuta miongoni mwa wapo walioandika jina moja na sehemu nyingine kuandika visivyo, alisema Kissah.Aliongeza kuwa Chama hicho cha Chadema kuna eneo ambalo lilitakiwa kujazwa kwa ngazi ya chini ya mtaa lakini limejazwa kwa ngazi ya kata, jambo linaloonesha katika wilaya ya Ubungo fomu walijaziwa na mwandiko ni uleule huku upotoshaji ukionekana kwa wazi. Kissah alisema jambo lingine linalodhihirisha kuwa kuna upotoshaji ni pamoja na kuwepo kwa taarifa kuwa fomu za wagombea zilianza kutolewa Oktoba 30 wakati haikuwa hivyo bali ilikuwa Oktoba 29.Akizungumzia changamoto hizo Waziri Jafo alisema ameziagiza kamati za rufaa nchi nzima kuanza kupokea malalamiko ya wagombea na kuhakikisha kila mtu anapata haki yake kama inavyostahili. Simiyu Wakati Dar es Salaam hali ikiwa hivyo, zaidi ya wagombea 100 ngazi ya vijiji na vitongoji kupitia Chadema wilaya ya Itilima mkoani Simiyu, wamelazimika kufika katika ofisi ya Mkurugenzi wa Halmashauri hiyo kuwasilisha malalamiko ya kukatwa majina yao.Wakiwa na fomu hizo, wagombea hao walifika kwa msimamizi huyo majira ya saa 4:30 asubuhi, wakiongozwa na Katibu wa chama hicho Wilaya, Goleha Lazaro na kuweza kuwasilisha malalamiko hayo. Wakizungumza mbele ya Msimamizi wa Uchaguzi wa wilaya hiyo, Amina Mbwambo kwa niaba ya wagombea hao, Katibu huyo alisema wamefikia uamuzi huo kutokana na wasimamizi wasaidizi wa maeneo yao kukataa kupokea fomu hizo.Sasa tumekuja kwako msimamizi wa uchaguzi Wilaya tunataka ufafanuzi, ni wapi kwenye sheria inasema wasimamizi wasaidizi wanatakiwa kupokea maelekezo kutoka kwako ili wapokee fomu za pingamizi? alihoji katibu huyo.Kwa upande wake Msimamizi huyo wa Wilaya, Amina Mbwambo aliwaeleza kuwa wasimamizi wasaidizi hawakutakiwa kukataa kupokea fomu hizo na kuwataka wagombea hao kurudi tena na kuwakabidhi fomu hizo. Uteuzi Itilima Kabla ya kukutana na wagombea hao, Msimamizi huyo aliwaeleza waandishi wa habari kuwa kwenye Wilaya hiyo zoezi la uteuzi wa wagombea lilifanyika vizuri ambapo wagombea 76 nafasi ya wenyeviti wa vijiji kupitia Chama cha mapinduzi CCM wamepita bila ya kupingwa.Alisema kuwa Wilaya hiyo inavyo vijiji 102 na kati ya hivyo vijiji 26 waliteuliwa wagombea kutoka CCM, CUF, CHADEMA na UDP ambao watalazimika kupigiwa kura huku ngazi ya vitongoji CCM wagombea wake 302 wakipita bila ya kupingwa kati ya vitongoji 586 wilaya nzima. Meatu Katika Wilaya ya Meatu Mkoani humo CCM imepita bila ya kupingwa katika vijiji 98 kati ya 105, vitongoji 645 kati ya 681.Msimamizi wa uchaguzi wa Wilaya hiyo Mwanaishamu Nasoro amesema wagombea wengi wa vyama vya upinzani Chadema, Cuf, walishindwa kujaza fomu vizuri kama inavyotakiwa wengine wakishindwa kujaza kabisa baadhi ya nafasi. Bariadi Mji Katika halmashuari ya Mji wa Bariadi Msimamizi wa uchaguzi katika halmashauri ya Mji wa Bariadi mkoani Simiyu, Pelagia Sagoti amesema kuwa kati ya Mitaa 92 ya halmashauri hiyo CCM wamepita bila ya kupingwa Mitaa 88.Alisema kuwa Chadema wameteuliwa wagombea wawili, CUF 1, UDP 1, ambapo wagombea hao wa Chadema, CUF na UDP wao watalazimika kuingia kwenye kinyanganyiro cha kupigiwa kura na wagombea wa CCM.Temeke, Dar es Salaam Wakati hali ikiwa hivyo mkoani Simiyu, CCM wilayani Temeke imeibuka kidedea baada ya kupita bila kupingwa katika mitaa 139 kati ya mitaa 142 iliyopo katika Halmashauri ya Manispaa ya Temeke huku vyama vya Chadema, ACT Wazalendo pamoja na Cuf kwa pamoja vikipenya katika mitaa mitatu. Uchache wa wagombea wa vyama vya upinzani umeelezwa na Msimamizi wa Uchaguzi wilayani Temeke,Salum Papen kuwa ni wagombea wengi walikiuka kanuni na miongozo ya ujazaji fomu.Fomu ya maadili inatakiwa kujazwa mbele ya msimamizi wa uchaguzi wa eneo husika,lakini wengi walikuja wameshajaza kutoka nyumbani tofauti na utaratibu,alisema Papen. Pamoja na hilo vyama hivyo vya upinzani vimeshawasilisha mapingamizi nane kupitia uteuzi huo.Kwa mujibu wa utaratibu uliotolewa na Tamisemi leojana ndiyo siku ya kuanza kupokea mapingamizi alisema Papen.Kwa upanda wake Mkurugenzi wa Idara ya Habari Maelezo ambaye pia ni Msemaji Mkuu wa Serikali Dk Hassan Abbasi alisema si kweli kwamba maeneo mengi wagombea wa upinzaji wameenguliwa kama ilivyoripotiwa kwenye vyombo vya habari, na kuwataka wananchi wasubiri ukweli kutoka kwenye mamlaka husika.Haiwezekani gazeti linaandika wapinzani waenguliwa waenguliwa kila mahali, hivi kweli kwenye vitongozi 64,000 vyote wapinzani wanaweza kuenguliwa? Naomba tutafute ukweli kabla ya kuusambaza kwa wananchi, alisisitiza.  <topic>: KITAIFA 